Մելիսսա Վարգաս

**Մելիսսա Տերեզա Վարգաս Աբրեու** (; ), ծագումով կուբացի, թուրք վոլեյբոլիստուհի, անկյունագծային հարձակվող։

## Կենսագրություն
Վոլեյբոլով սկսել է զբաղվել 8 տարեկան հասակում դպրոցական խմբակում։ 2012 թվականին (12 տարեկան հասակում) ընդունվել է Սյենֆուեգոս քաղաքի թիմ, ինչպես նաև Կուբայի երիտասարդական հավաքական, որի կազմում մասնակցել է NORCECA առաջնությանը։ Երկրի երիտասարդական հավաքականների կազմում հանդես է եկել մինչև 2014 թվականը՝ երկու անգամ մեդալներ նվաճելով մայրցամաքային մրցումներում։

2013 թվականին դեբյուտ է կատարել արդեն Կուբայի ազգային հավաքականում, որի կազմում հանդես է եկել մինչև 2016 թվականը, մասնակցելով 2014 թվականի աշխարհի առաջնությանը, 2015 թվականի Աշխարհի գավաթին, 2015 թվականի Պանամերիկյան խաղերին, 2013 թվականի NORCECA առաջնությանը, 2014 թվականի Կենտրոնական Ամերիկայի և Կարիբյան խաղերին (բրոնզե մեդալակիր) և Պանամերիկյան գավաթի խաղարկություններին։

2015 թվականին Վարգասը կնքել է իր առաջին պրոֆեսիոնալ պայմանագիրը՝ Կուբայի վոլեյբոլի ֆեդերացիայի համաձայնությամբ տեղափոխվելով Չեխիա, որտեղ մեկ մրցաշրջան խաղաց երկրի ուժեղագույն թիմի՝ «ԱԳԵԼ Պրոստեյով»-ի կազմում՝ նրա հետ նվաճելով Չեխիայի առաջնության և գավաթի հաղթողի տիտղոսները։ Մրցաշրջանի ընթացքում ստացել է ծանր վնասվածք, որի պատճառով վիրահատվել է և չէր խաղում հաջորդ մրցաշրջանի ընթացքում։ Սա հակասություն է առաջացրել ազգային ֆեդերացիայի հետ, և 2018 թվականի հունվարին Վարգասը որակազրկվել է և հեռացվել է միջազգային խաղերից։

2018 թվականին տեղափոխվել է Թուրքիա՝ պայմանագիր կնքելով Ստամբուլի «Ֆեներբահչե»-ի հետ, որտեղ հանդես է գալիս մինչ օրս։ Երեք անգամ մեկնել է Չինաստան (2021, 2022 և 2023 թվականներին), սակայն Չինաստանի առաջնությունների ավարտից հետո (հունվարին) վերադարձել է «Ֆեներբահչե»։ Հատկապես հաջողված էր 2023 թվականի վերադարձը, երբ Վարգասն իր փայլուն խաղով օգնեց իր թիմին հաղթել Թուրքիայի առաջնությունում և ճանաչվեց մրցաշարի լավագույն խաղացող։

2019 թվականին Վարգասը սկսել է թուրքական քաղաքացիություն ստանալու գործընթացը։ 2021 թվականի ապրիլին թուրքական անձնագիրը ստացել է անձամբ երկրի նախագահ Էրդողանի ձեռքից։ Սպորտային քաղաքացիության փոփոխության հետ կապված երկամյա կարանտինից հետո, 2023 թվականից սկսել է հանդես գալ Թուրքիայի հավաքականի կազմում և նույն թվականին իր նոր հավաքականին հասցրել է հաղթանակների Ազգերի լիգայում և Եվրոպայի առաջնությունում, իսկ Վարգասն ինքը այս մրցաշարերում ճանաչվել է լավագույն խաղացող։ Եվրոպայի առաջնության եզրափակիչում Սերբիայի հավաքականի դեմ ցուցադրել է բացառիկ արդյունավետություն՝ վաստակելով 41 միավոր։

### Ակումբային կարիերա
* 2012—2015 —  «Սիենֆուեգոս»
* 2015—2016 —  «ԱԳԵԼ Պրոստեյով» (Պրոստեյով)
* 2018—2021 —  «Ֆեներբահչե (Ստամբուլ)»
* 2021—2022 —  «Տյանցզին Բոհայ Բենկ» (Տյանցզին)
* 2022 —  «Ֆեներբահչե (Ստամբուլ)»
* 2022—2023 —  «Տյանցզին Բոհայ Բենկ» (Տյանցզին)
* 2023 —  «Ֆեներբահչե (Ստամբուլ)»
* 2023—2024 —  «Տյանցզին Բոհայ Բենկ» (Տյանցզին)
* 2024 —  «Ֆեներբահչե (Ստամբուլ)»

## Ձեռքբերումներ
### Ակումբների հետ
* Չեխիայի չեմպիոն 2016 թվական։
* Չեխիայի գավաթակիր 2016 թվական։
* Թուրքիայի երկակի չեմպիոն՝ 2023, 2024 թվականներ։
* Թուրքիայի առաջնության երկակի արծաթե (2021, 2022) և բրոնզե (2019) մեդալակիր։
* Թուրքիայի գավաթակիր 2024 թվական։
* Թուրքիայի գավաթի եռակի արծաթե մեդալակիր՝ 2019, 2022, 2023 թվականներ։
* Չինաստանի եռակի չեմպիոն՝ 2022, 2023, 2024 թվականներ։
* Աշխարհի ակումբային առաջնության բրոնզե մեդալակիր 2023 թվական։

### Կուբայի հավաքականների հետ
* 2014 թվականին Կենտրոնական Ամերիկայի և Կարիբյան խաղերի բրոնզե մեդալակիր։
* 2015 թվականին NORCECA չեմպիոնների գավաթի արծաթե մեդալակիր։
* 2014 թվականին NORCECA երիտասարդական աշխարհի առաջնության արծաթե մեդալակիր։
* 2014 թվականին ավագ երիտասարդական թիմերի Պանամերիկյան գավաթի բրոնզե մեդալակիր։

### Թուրքիայի հավաքականների հետ
* Ազգերի լիգայի հաղթող 2023 թվական 
* Եվրոպայի չեմպիոն 2023 թվական

### Անհատական
* 2013: Երիտասարդական թիմերի Պանամերիկյան գավաթի լավագույն անկյունագծային հարձակվող։
* 2014: Ավագ երիտասարդական թիմերի Պանամերիկյան գավաթի լավագույն անկյունագծային հարձակվող։
* 2015: Պանամերիկյան գավաթի լավագույն հարձակվող (երկուսից մեկը), լավագույն մատուցող և ամենաարդյունավետ խաղացող։
* 2015: Պանամերիկյան խաղերի վոլեյբոլի մրցաշարի լավագույն հարձակվող (երկուսից մեկը)։
* 2021: Թուրքիայի առաջնության լավագույն անկյունագծային հարձակվող։
* 2022: Չինաստանի առաջնության լավագույն մատուցող։ 
* 2023: Չինաստանի առաջնության լավագույն մատուցող։
* 2023: Թուրքիայի առաջնության MVP և լավագույն անկյունագծային հարձակվող։
* 2023: Ազգերի լիգայի MVP և լավագույն անկյունագծային հարձակվող։
* 2023: Եվրոպայի առաջնության MVP։
* 2024: Թուրքիայի գավաթի MVP։

## Ծանոթագրություններ

## Արտաքին աղբյուրներ
* Профиль на сайте ФИВБ
* Профиль на сайте ЕКВ
* Melissa Vargas Abreu. women.volleybox.net

Կատեգորիա:21-րդ դարի թուրքեր
Կատեգորիա:Կին
Կատեգորիա:Ստամբուլ քաղաքում ծնվածներ